
             Относно: Инвестиционно предложение (ИП) „Технологична модернизация, строително монтажни работи (СМР) и система за напояване на пчелните семейства в съществуващи пчелни стопанства” в ПИ № 49415.104.4, землище с. Муселиево, община Никопол, ПИ № 03366.128.32, з-ще на гр. Белене, общ. Белене, УПИ I-379, кв. 78, УПИ III-111 и УПИ XXIX-111,  кв. 23, с. Лозица, общ. Никопол

	 
	УВАЖАЕМИ ГОСПОДИН Д, 


Във връзка с Ваше уведомление с вх. № АО-1052-1/11.03.2026 г. на РИОСВ – Плевен за ИП „Технологична модернизация, строително монтажни работи (СМР) и система за напояване на пчелните семейства в съществуващи пчелни стопанства” в ПИ № 49415.104.4, землище с. Муселиево, община Никопол, ПИ № 03366.128.32, з-ще на гр. Белене, общ. Белене, УПИ I-379, кв. 78, УПИ III-111 и УПИ XXIX-111,  кв. 23, с. Лозица, общ. Никопол и на основание чл. 6а, т.2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, ДВ бр.73/2007 г., изм. и доп.) и допълнителна информация с вх. № АО-1052/24.02.2026 г. Ви уведомявам следното:
Инвестиционно предложение (ИП) „Технологична модернизация, строително монтажни работи (СМР) и система за напояване на пчелните семейства в съществуващи пчелни стопанства” в ПИ № 49415.104.4, землище с. Муселиево, община Никопол, ПИ № 03366.128.32, з-ще на гр. Белене, общ. Белене, УПИ I-379, кв. 78, УПИ III-111 и УПИ XXIX-111,  кв. 23, с. Лозица, общ. Никопол, попада в обхвата на чл. 2, ал. 2 от Наредбата за ОС.
1. Инвестиционното предложение предвижда строително монтажни работи, закупуването на пчеларско оборудване и автономна система за осигуряване на контролирана и безопасна вода за пчелни семейства в съществуващи пчелни стопанства. Пчелните стопанства са разположени в ПИ № 49415.104.4, землище с. Муселиево, община Никопол, ПИ № 03366.128.32, з-ще на гр. Белене, общ. Белене, УПИ I-379, кв. 78, УПИ III-111 и УПИ XXIX-111,  кв. 23, с. Лозица, общ. Никопол. Инвестицията ще допринесе за модернизация, повишаване на производителността, подобряване качеството на продукцията и устойчиво развитие на пчеларското стопанство. За реализиране на ИП възложителя ще кандидатства по интервенция II.Г.1. „Инвестиции в земеделските стопанства“ от СПРЗСР 2023 –2027.
С ИП в УПИ III-111 и УПИ XXIX-111, кв. 23, с. Лозица се предвиждат следните дейности:
- Изграждане на работилница за първична обработка на пчелни продукти и инструментално осеменяване на пчелни майки със застроена площ 170 кв. метра.
- Допълващо застрояване метален навес със застроена площ 200 кв. метра.
- Изграждане на ажурна ограда в границите на имота  160 метра.
- Монтиране на ФЕЦ за собствени нужди с мощност 60 kW с батерии 60 kW.
- Закупуване на мобилен модул за първична обработка на пчелен восък - 1бр.
- Закупуване на мобилен хладилен фургон/помещение за третиране и съхранение на пчелни рамки - 2бр.
- Закупуване на модул за добив на пчелен прашец (Фургон, сушилня, сепаратор, фризер, дозираща глава). 
- водоснабдяване и електрозахранване на имота чрез отклонения от преминаващите в близост водопровод и електропровод. 
В УПИ I-379, кв. 78, с. Лозица се предвиждат следните дейности:
- Закупуване и монтаж на автономна система за осигуряване на контролирана и безопасна вода за пчелни семейства.
В ПИ № 49415.104.4, землище с. Муселиево, община Никопол се предвиждат следните дейности:
- Закупуване и монтаж на автономна система за осигуряване на контролирана и безопасна вода за пчелни семейства.
В ПИ № 03366.128.32, з-ще на гр. Белене се предвиждат следните дейности:
- Закупуване и монтаж на автономна система за осигуряване на контролирана и безопасна вода за пчелни семейства.
- Закупуване на мобилна станция  за  инструментално осеменяване на пчелни майки (Фургон, станог за оплождане, спринцовка).
Необходимите водни количества за пчелините в ПИ № 49415.104.4, землище с. Муселиево и ПИ № 03366.128.32, з-ще на гр. Белене ще се доставят с цистерни, които ще се пълнят от съществуващата ВиК мрежа на населените места. 
ПИ № 49415.104.4, землище с. Муселиево е с площ 9709 кв. м, трайно предназначение на територията – земеделска и начин на трайно ползване – нива (съгласно справка в АГКК, кадастрално – административна информационна система, портал за електронни услуги). 
ПИ № 03366.128.32, з-ще на гр. Белене е с площ 137277 кв.м, трайно предназначение на територията – земеделска и начин на трайно ползване – зеленчукова градина (съгласно справка в АГКК, кадастрално – административна информационна система, портал за електронни услуги). 
За План „Отглеждане на пчелни семейства“ в ПИ033666.128.32, землище гр. Белене, общ. Белене финансиран по мярка 6. "Развитие на стопанства и предприятия", Подмярка 6.3 "Стартова помощ за развитието на малки стопанства“ от ПРСР 2014-2020г.  в ПИ № 03366.128.32, з-ще на гр. Белене има проведена процедура по реда на Закона за опазване на биологичното разнообразие (ЗБР) – писмо изх. № 3670/29.06.2016 г. на РИОСВ – Плевен. 
ИП не е свързано с промяна начина на трайно ползване или промяна предназначението на имоти. 
    2. ПИ № 49415.104.4, землище с. Муселиево, УПИ I-379, кв. 78, с. Лозица, УПИ III-111 и УПИ XXIX-111, кв. 23, с. Лозица не попадат в границите на защитени територии по смисъла на Закона за защитените територии. 
      ПИ № 03366.128.32, з-ще на гр. Белене попада в границите на Природен парк “Персина”, обявена със Заповед № РД-684/04.12.2000 г. на МОСВ (ДВ, бр. 105/2000 г.). Съгласно Плана за управление на Природен парк “Персина”, приет с Решение № 77/11.02.2016 г. на МС намерението ще се реализира в „Зона III - Зона за устойчиво ползване  - подзона за устойчиво селско стопанство”.
    3. ПИ № 03366.128.32, з-ще на гр. Белене попада в границите на защитена зона BG0000396 “Персина”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-339/31.03.2021 г. на МОСВ (ДВ бр. 54/29.06.2021 г.), изменена и допълнена със Заповед №РД-1038/03.11.2022 г. на МОСВ (обн. ДВ бр. 89/08.11.2022 г.). 
         УПИ I-379, кв. 78, с. Лозица, УПИ III-111 и УПИ XXIX-111, кв. 23, с. Лозица попадат в ЗЗ BG0000247 “Никополско плато”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-323/31.03.2021 г. на МОСВ (ДВ бр. 52/22.06.2021 г.) и BG0002074 “Никополско плато”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-841/17.11.2008 г. на МОСВ (ДВ бр.108/19.12.2008 г.), изменена със Заповед №РД-80/28.01.2013 г. на МОСВ (ДВ бр. 10/05.02.2013 г.), изменена и допълнена със Заповед №РД-1043/03.11.2022 г. на МОСВ (обн. ДВ бр. 89/08.11.2022 г.). 
   ПИ № 49415.104.4, землище с. Муселиево не попада в защитени зони по смисъла на ЗБР.
         4. При извършената проверка за допустимост по реда на чл. 12 във връзка с чл. 2, ал. 2 от Наредбата за ОС се констатира, че реализацията на предвидената дейност не противоречи на режима на:
- Природен парк “Персина”, определен със Закона за защитените територии, Заповед № РД-684/04.12.2000 г. на МОСВ (ДВ, бр. 105/2000 г.) и План за управление на Природен парк „Персина“  приет с Решение № 77/11.02.2016 г. на МС. 
- реализацията на предвидените дейности не противоречи на режима на защитени зони BG0000396 “Персина”, BG0000247 “Никополско плато” и BG0002074 “Никополско плато” определен със заповедите за обявяването им.
	5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението и характера на заявеното ИП, при реализацията му няма вероятност от отрицателно въздействие върху защитени зони BG0000396 “Персина”, BG0000247 “Никополско плато” и BG0002074 “Никополско плато”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0002074 “Никополско плато”; природни местообитания и местообитания на растителни и животински видове, предмет на опазване в защитени зони BG0000396 “Персина” и BG0000247 “Никополско плато”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0000396 “Персина”, BG0000247 “Никополско плато”, BG0002074 “Никополско плато”.


Във връзка с горното, на основание §7 от Закона за защитените територии и Заповед № РД-561/01.08.2023 г. на МОСВ, съгласувам инвестиционно предложение „Технологична модернизация, строително монтажни работи (СМР) и система за напояване на пчелните семейства в съществуващи пчелни стопанства” в ПИ № 49415.104.4, землище с. Муселиево, община Никопол, ПИ № 03366.128.32, з-ще на гр. Белене, общ. Белене, УПИ I-379, кв. 78, УПИ III-111 и УПИ XXIX-111,  кв. 23, с. Лозица, общ. Никопол.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



							
С уважение, 

